

9. NEDJELJA KROZ GODINU

|  |  |
| --- | --- |
| *Slikovni rezultat za 9. NEDJELJA KROZ GODINU BPrvo čitanje: Pnz 5, 12-15*  *Drugo čitanje: 2Kor 4, 6-11*  *Evanđelje:   Mk 2, 23 – 3, 6*  **ZBORNA MOLITVA:**  Tvoj se promisao, Gospodine, u odlukama ne vara: ukloni što nam je štetno, udijeli što pomaže  za vremeniti i vječni život.  Po Gospodinu  Ulazna pjesma  *Pogledaj me i smiluj se meni, Gospodine, jer osamljen sam i nevoljan. Vidi nevolju moju i muku i prosti sve grijehe moje.(Ps 25, 16.18)*  .  ***Pričesna pjesma***  Zazivam te, Bože, ti ćeš me uslišit: prikloni mi uho i čuj riječi moje.(Ps 17, 6)  Kliknite Bogu, jakosti našoj! | **Prva pričest u našoj župi**  Slikovni rezultat za cvijetPrva sveta pričest za svaku je župnu zajednicu poseban događaj i doživljaj. Naravno da i u obiteljima vlada posebno uzbuđenje, a da ne govorimo o samim prvopričesnicima. Ovo je još jedan korak prema punom zajedništvu vjernika. Od toga trenutka i oni se mogu hraniti Tijelom Kristovim. Budimo im svi ohrabrenje na tom putu.  **Hana**  **Štajcer**  **Marin**  **Sučević**  **Laura**  **Čujko**  **Karlo**  **Mikuljan**  **Ivano**  **Vrbanić**  Roditelji su prvi najvjestitelji vjere svoje djece i to ne samo riječima nego prvenstveno svojim primjerom. Bračna i obiteljska duhovnost, razgovor o Bogu u okrilju obitelji i zajednička molitva bitne su oznake i vrline jedne kršćanske obitelji koja tako svojim članovima omogućuje rast i sazrijevanje, ne samo u vjeri, nego u svakom pogledu.  **Čestitamo našim prvopričesnicima i njihovim roditeljima ovaj poseban dan!** |

*Jedne je subote prolazio kroz usjeve. Njegovi učenici počeše putem trgati klasje.*

*A farizeji mu rekoše: »Gle! Zašto čine što subotom nije dopušteno?« Isus im odgovori: »Zar nikad niste čitali što učini David kad ogladnje te se nađe u potrebi on i njegovi pratioci? Kako za velikog svećenika Ebjatara uđe u dom Božji i pojede prinesene kruhove kojih ne smije jesti nitko osim sveće­nika; a on dade i svojim pratiocima?«*


*I govoraše im: »Subota je stvorena radi čovjeka, a ne čovjek radi subote. Tako, Sin Čovječji gospodar je subote!«*

*Uđe ponovno u sinagogu. Bio je ondje čovjek usahle ruke. A oni vrebahu hoće li ga Isus u subotu izliječiti, da ga optuže. On kaže čovjeku usahle ruke: »Stani na sredinu!« A njima će: »Je li subotom ­dopušteno ­činiti dobro ili činiti zlo, život spasiti ili ­pogubiti?« No oni su šutjeli. A on, ražalošćen okorjelo­šću srca njihova, srdito ih ošinu pogledom pa reče tom čovjeku: »Ispruži ruku!« On ispruži – i ruka mu zdrava!*

*Farizeji iziđu i dadnu se odmah s herodovcima na vijećanje protiv njega kako da ga pogube.*

*Riječ Gospodnja.*

**Nedjeljna služba riječi**

Što je važnije: poći na misu ili kuhati ručak? Otići na izlet na selo ili poći na misu? Upisati se u ministrante ili u mlade nogometaše? Jesu li to stvarno dileme za raspravu? Ima li stvarno gotovih recepata?

Očigledno ova se pitanja ponavljaju u svim vremenima i mnogi će vješti jezici na njemu brusiti svoju oštrinu. Upravo je tako i bilo u Isusovo vrijeme. Učenici idu putem i trgaju klasje da bi jeli. A bila je subota. Strašno! Kako li samo imaju malo osnovnog vjerskog duha! Subotom činiti takve stvari! Isus otupljuje napad i pokušava smiriti situaciju. Strpljivo tumači svojim protivnicima kako su David i njegovi pratioci prekršili neke propise zakona – jer su bili gladni. Tumači im: „Subota je stvorena radi čovjeka, a ne čovjek radi subote“. Nisu shvaćali. Isus onda nastupa s konačnim argumentom: „Sin Čovječji gospodar je subote!“ Za to pogotovo nisu htjeli čuti.

Koliko puta i ja gledam ljude kroz neke naučene okvire! Gledam čovjeka kroz okvir propisa, zakona, kroz okvir onoga što ja smatram da je normalno. I onda ne vidim čovjeka. Koliko li je puta i meni npr. palo na pamet da je neki moj vjeroučenik bezobrazni balavac bez imalo kulture, kojemu nije stalo ni do starijih ni do Boga, kojemu ništa u životu nije sveto? Kako li se samo prevarim kad tako pomislim!

Poticaj za uvođenje blagdana Srca Isusova došao je iz francuskog grada Paray-le-Moniala prigodom Isusova ukazanja sv. Mariji Margareti Alacoque 1675. godine.

**Presveto Srce Isusovo**

Pobožnost Presvetom Srcu Isusovu nalazimo kod srednjovjekovnih mistika, kao što su Julijana iz Norwicha, [Francisca Rimska](https://www.bitno.net/vjera/svetac-dana/sveta-franciska-rimska-velika-pomocnica-dusa-u-cistilistu/) i [sv. Bonaventura](https://www.bitno.net/vjera/svetac-dana/sveti-bonaventura-zaljubljenik-srca-isusova/). U 16. st. njegovali su je kartuzijanci i kasnije isusovci. Sv. Ivan Eudes (17. st.) dao joj je teološki temelj. Poticaj za uvođenje blagdana Srca Isusova došao je iz francuskog grada Paray-le-Moniala prigodom Isusova ukazanja sv. [Mariji Margareti Alacoque](https://www.bitno.net/vjera/svetac-dana/sv-margareta-marija-alacoque-pouzdanica-i-glasnica-poruka-srca-isusova/) 1675. godine. Ali tek je 1765. godine papa Klement XIII. dopustio slaviti blagdan Srca Isusova i to samo za one koji su izričito tražili. Bili su to poljski biskupi onoga vremena i rimska Nadbratovština Srca Isusova. Ubrzo su blagdan prihvatili redovnice Reda Pohođenja kojemu je pripadala sv. Margareta, cijeli Rim, potom biskupi i kraljica francuskog naroda, poglavari i članovi Družbe Isusove i tako se za kratko proširio gotovo u cijeloj Crkvi.

Nakon što se blagdan Srca Isusova tako brzo proširio po mnogim biskupijama svijeta i vidjevši velike duhovne koristi od njegova slavljenja, papa Pio IX. je 1856. godine posebnim dekretom odredio da se blagdan službeno slavi u cijeloj Katoličkoj Crkvi osobito s obzirom na potrebu zadovoljštine za grijehe. Misa i oficij odobreni su 1765., a općevažeći postali 1856. godine.

Blagdan Presvetog Srca Isusovog slavi se u petak nakon blagdana Tijelova i stoga je lipanj mjesec Presvetog Srca Isusova.

Uoči Svete godine 1900. papa Leon XIII. uputio je cijeloj Crkvi posebnu encikliku kojom poziva sve biskupe i vjernike da se te godine 1899. svi posvete na blagdan Srca Isusova njegovu Božanskom Srcu.

Svi mi vjernici znamo vrijednost Srca Isusova. Ono je bilo darivano od vječnog Oca za nas da nas otkupi od grijeha, Ono je bilo probodeno za nas na Križu da nas iscijeli i okupa u svojoj Svetoj Kupelji za vječni život… To Presveto Srce mora uvijek kucati u nama!

Svaki prvi petak u mjesecu posvećen je na poseban način Božanskom Srcu Isusovu kroz pobožnost Devet prvih petaka!

Zahvaljujemo svima na sudjelovanju u Tijelovskoj procesiji. Posebno zahvaljujemo ženama iz Bogovića, Luke, Zamrja, Grdinaca i Kuze što su uredile sjenice na procesiju.

Zahvaljujemo i DVD Rečica Matica, Kolodvor i Dolnja Rečica kao i našim lovcima što se svake godine na posebno svečan način uključe u Tijelovsku procesiju.

Zahvaljujemo i našem zvonaru Željku na trudu koji je uložio da sve to pripremi.

* DAROVI ZA POTREBE ŽUPE: svoje priloge za potrebe župe možete dati u župnom uredu, sakristiji ili u banci na račun. HR8124000081104962168 Župa sv. Ivana Krstitelja Rečica 47. Rečica ( s naznakom: za župu)

**ŽUPNE OBAVIJESTI**

|  |  |  |
| --- | --- | --- |
| Ponedjeljak,  04.lipnja | 18,00 | Kvirin  + Ana Mageš (god) |
| Utorak,  05.lipnja |  | Bonifacije |
| Srijeda,  06.lipnja |  | Norbert |
| Četvrtak,  07.lipnja |  | Robert |
| Petak,  08.lipnja | 18,00 | PRESVETO SRCE ISUSOVO  + Jela Brezetić |
| subota,  09.lipnja | 18,00 | PREČISTO SRCE MARIJINO  + Andrija, Mara Ladić |
| **Nedjelja,**  **10 .lipnja** | 9,00  11,00 | **DESETA NEDJELJA KROZ GODINU**  + Matija Terentuta (god); + Franjo Zebić (god); + Ivan Stepić (god); + Slavko Petrić; + Marija, Josip Ivinac; +Ana, Mladen Frlan; + Jelica, Matija Frklić (god)  POLDANJICA – pro populo |

Od utorka

Molitvena zajednica Milosrdnog Isusa ima svake nedjelje susret u 18,00 sati!

**Od utorka 05. Lipnja u župi Srca Isusova u Karlovcu od 19,00 sati TRODNEVNICA. U utorak pod misom pjeva naš zbor Iskrice!**

**Pastoralni listić**: Tjedni prilog Zvona svetog Ivana Krstitelja. Izdaje: Župa svetog Ivana Krstitelja Rečica, Rečica 47. 47203 Rečica. Glavni i odgovorni urednik: Lovro Zaplatić, župnik .Tel 047 713 002 /0992441234 e-mail : zupa.recica@zg-nadbiskupija.hr . Izlazi u 150 primjeraka.

**DEKANATSKO HODOČAŠĆE NA MARIJU BISTRICU 30. LIPNJA. CIJENA KARTE JE 75 ,00 KUNA. PRIJAVITI SE MOŽETE U SAKRISTIJI ILI ŽUPNOM UREDU!**